CELEX: 62013CN0515
Language: lt
Date: 2013-09-25 00:00:00
Title: Byla C-515/13: 2013 m. rugsėjo 25 d. Østre Landsret (Danija) pateiktas prašymas priimti prejudicinį sprendimą byloje Ingeniørforeningen i Danmark, veikianti kaip Poul Landin įgaliotinė, prieš TEKNIQ, veikiančią kaip ENCO A/S — VVS įgaliotinė

7.12.2013   
            
            
               LT
            
            
               Europos Sąjungos oficialusis leidinys
            
            
               C 359/5
            
         2013 m. rugsėjo 25 d.Østre Landsret (Danija) pateiktas prašymas priimti prejudicinį sprendimą byloje Ingeniørforeningen i Danmark, veikianti kaip Poul Landin įgaliotinė, prieš TEKNIQ, veikiančią kaip ENCO A/S — VVS įgaliotinė
   
   (Byla C-515/13)
   2013/C 359/06
   Proceso kalba: danų
   
      Prašymą priimti prejudicinį sprendimą pateikęs teismas
   
   
      Østre Landsret
   
   
      Šalys pagrindinėje byloje
   
   
      Ieškovė: Ingeniørforeningen i Danmark, veikianti kaip Poul Landin įgaliotinė
   
      Atsakovė: TEKNIQ, veikianti kaip ENCO A/S — VVS įgaliotinė
   
      Prejudicinis klausimas
   
   Ar Tarybos direktyvos 2000/78/EB (1) 2 ir 6 straipsniuose nustatytas tiesioginės diskriminacijos draudimas dėl amžiaus turi būti aiškinamas taip, kad valstybė narė negali palikti tokios teisinės padėties, pagal kurią darbdavys, atleidęs iš darbo darbuotoją, toje pačioje bendrovėje be pertraukos išdirbusį 12, 15 ar 18 metų, privalo išmokėti sumą, lygią atitinkamai vieno, dviejų ar trijų mėnesių atlyginimui, tačiau ši išmoka nemokama, jei atleidimo iš darbo momentu darbuotojas turi teisę gauti valstybinę senatvės pensiją?
   
      (1)  2000 m. lapkričio 27 d. Tarybos direktyva 2000/78/EB nustatanti vienodo požiūrio užimtumo ir profesinėje srityje bendruosius pagrindus (OL L 303, p. 16; 2004 m. specialusis leidimas lietuvių k., 5 sk., 4 t., p. 79).